Z A P I S N I K

Sa 38. sjednice Školskog odbora Osnovne škole braće Radića Pakrac održane **1.veljače 2016.godine u 13:15 sati**.

KLASA: 003-06/16-01/2

URBROJ: 2162-10-01-15-02

.............................................................

**Prisutni članovi**: Lejla Skalnik, Manuela Papić , Željka Pejša Božić, Marko Martinelli, , Danijela Kiš, Ivana Roksandić

**Nenazočni članovi**: Morena Mandić Čolić

**Ostali prisutni - izvjestitelji**: Danijela Balešić, voditeljica računovodstva, Ivančica Kiš, tajnica škole, zapisničarka, Sanja Delač ravnateljica

.............................................................

Na sjednici se nalazi šest od sedam članova Školskog odbora te je konstatiran kvorum potreban za donošenje pravovaljanih odluka.

 ..............................................................

Predsjednica Školskog odbora započinje sjednicu Školskog odbora, pozdravlja nazočne i čita dnevni red 38.sjednice Školskog odbora:

1. Usvajanje zapisnika sa prošle sjednice Školskog odbora
2. Završno financijsko izvješće za 2015.godinu
3. Obavijest o presudi Grgić, Iskrić
4. Razno; obavijesti o pokretanju nastave pravoslavnog vjeronauka i natječaju za edukatora-rehabilitatora

Članovi nemaju primjedbi niti novih prijedloga. Dnevni red je usvojen.

.........................................................

AD 1

Prva točka dnevnog reda je usvajanje zapisnika s prošle, 37.sjednice školskog odbora. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 38.sjednicu Školskog odbora. Primjedaba niti komentara na zapisnik nema.

:::::::::::::::::::::::::::::::::::::::::::::::::::::::

Svi prisutni članovi školskog odbora ( šest glasova) prihvaćaju zapisnik s prošle sjednice školskog odbora.

::::::::::::::::::::::::::::::::::::::::::::::::::::::

AD 2

 Završno financijsko izvješće za 2015.g.

Danijela Balešić tumači članovima školskog odbora detalje završnog financijskog izvješća. Od prošle godine napravljen je ispravak u knjigovodstvenim evidencijama.

Sunčica Bajić županijska voditeljica financija doći će u reviziju financijskog poslovanja Osnovne škole braće Radića Pakrac.

Ukupni prihodi 2015.godine ostvareni su u iznosu 9.702.605,00kn, te ukupni rashodi u iznosu 9.808.234,00kn. Manjak prihoda poslovanja u 2015.godini iznosi 105.629,00kn. Prenesi višak iz 2014.godine je 84.778,00kn (nakon ispravka). Ukupni manjak u 2015.godini iznosi 20.851,00kn, što opravdavamo neisplatom ukupnih materijalnih troškova i hitnih intervencija za 12.mjesec 2015.godine od strane Osnivača (isplaćena je akontacija). Razlika za isplatu je 35.494,24kn materijalnih i 25.298,75kn hitnih intervencija, znači ukupno 60.792,99kn. Financijski rezultat 2014.godine je korigiran (bio iskazan manjak od 31.509,00kn) s obzirom da je voditeljica računovodstva uočila niz pogrešaka pri povratku s porodiljnog o čemu je obaviještena Unutarnja revizija Požeško-slavonske županije i Školski odbor OŠ braće Radića Pakrac koji je dao dopuštenje za korekciju rezultata. U svrhu kontrole voditeljica računovodstva i revizorica gđa. Sunčica Bajić (Unutarnja revizija Požeško-slavonske županije) dogovorili su reviziju polovicom 2016.godine.

:::::::::::::::::::::::::::::::::::::::::::::::::::::::::::::::::::::::::

Svi prisutni članovi školskog odbora ( šest glasova „za“) glasuju za završno financijsko izvješće.

::::::::::::::::::::::::::::::::::::::::::::::::::::::::::::::::::::::::::::

AD 3

 Ravnateljica obavještava članove Školskog odbora o presudi u predmetu Grgić, Iskrić protiv Ministarstva regionalnog razvoja Republike Hrvatske i Osnovne škole braće Radića Pakrac. Presudom Županijskog suda u Bjelovaru kojoj je potvrđena prvostupanjska presuda pravomoćno je okončan postupak protiv Ministarstva regionalnog razvoja i Osnovne škole kao drugotuženika te je naloženo da se solidarno plati iznos od zajedno sa zakonskim zateznim kamatama. Konzultirali smo prvotuženika putem njihovog punomoćnika, državnog odvjetništva u Daruvaru. Zatim smo kontaktirali Odvjetnički ured koji je zastupao tužiteljice i dopisom zamolili konačni izračun ukupnog dugovanja kako bismo mogli platiti polovicu. Odvjetnica koja nas je zastupala u predmetu izdala nam je račun za odvjetničke usluge na 9.000,00 kn. To nam je najveći trošak koji ćemo morati platiti u ovom postupku.

AD 4

Razno

 Pokrenuta je nastava pravoslavnog vjeronauka ponedjeljkom dva sata za sve učenike. Zaposlena je vjeroučiteljica Borka Teodorović koja je upućena mandatom Episkopa slavonskog Jovana Ćulibrka.

 Na adminstrativnoj grešci zapela je naša prijava na projekt Energetske učinkovitosti zgrada jer neke pojedinosti nisu bile odabrane unutar prijavnih obrazaca. Svoju prijavu ćemo ponovno uputiti u travnju 2016.g. Osim toga, vratili su nam i prijavu na natječaj za nadoknadu sredstava za pisanje projekta za energetsku obnovu. I tu ćemo prijavu ponovno uputiti.

 Natječaj za edukatora rehabilitatora traje do 03.veljače 2016.g. idući tjedan će se održati sjednica Školskog odbora na kojoj će se tražiti suglasnost za zaposlenje na određeno vrijeme kandidata za radno mjesto u natječaju koji je u tijeku.

Završeno u 14:15 sati

Predsjednica Školskog odbora:

Manuela Papić,dipl.ing.biologije